EKONOMICKÁ SMERNICA

Východoslovenského stolnotenisového zväzu

č. 5/2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Všeobecná časť

Článok I.

Úvod

1.1.

V súlade s čl. 2 bod 2 písm. b/ Stanov Východoslovenského stolnotenisového zväzu /ďalej „VsSTZ“/ vydáva Výkonný výbor Východoslovenského stolnotenisového zväzu /ďalej „VV“/ vnútorný predpis, ktorý upravuje najmä

a/ poplatky súvisiace s vkladmi do súťaží, štartovné

b/ poplatky za neúčasť mládeže, administratívne poplatky a

ďalšie poplatky,

c/ náhradu hotových a paušálnych výdavkov,

d/ iné náklady súvisiace s činnosťou VsSTZ,

e/ sankcie, vymáhanie poplatkov a sankcií.

1.2.

Táto smernica sa vzťahuje na všetkých volených alebo menovaných funkcionárov VsSTZ, športové kluby v riadiacej pôsobnosti VsSTZ, trénerov, rozhodcov, hráčov ako aj ďalších osôb podieľajúcich sa na činnosti VsSTZ so súhlasom alebo na základe poverenia jednotlivých orgánov VsSTZ.

Článok II.

Výklad pojmov

2.1.

Náhradou cestovných výdavkov sa rozumejú najmä cestovné výdavky súvisiace s

činnosťou osôb v pôsobnosti tejto smernice.

2.1.2.

- v prípade použitia osobného motorového vozidla sú tieto náklady preplácané podľa sadzobníka v položke č. 12.

- v prípade použitia osobného motorového vozidla sa prepláca cestovné podľa tejto položky, len raz a to vlastníkovi, spoluvlastníkovi alebo držiteľovi vozidla na základe zúčtovacieho dokladu obsahujúceho najmä titul, meno , priezvisko a bydlisko osoby, EČ , typ použitého vozidla, dátum, účel cesty, odkiaľ kam, počet km, číslo účtu a vlastnoručný podpis.

2.1.3.

Pokiaľ VV neurčí inak, v prípade využitia prostriedkov hromadnej prepravy /najmä autobus, vlak/ je hradené cestovné vo výške cestovného určeného prepravcom /vlak maximálne rýchlik II. trieda, autobus bez obmedzenia/, a to z miesta bydliska osoby, ktorá preplatenie týchto nákladov požaduje.

2.1.4.

V prípade osoby, ktorá je vo vzťahu k VsSTZ v pracovnoprávnom vzťahu podľa Zákonníka práce patria takejto osoby cestovné náhrady v zmysle všeobecne záväzných právnych predpisov o cestovných náhradách.

Náhradu cestovných výdavkov nie je možné poskytnúť bez predloženia zúčtovacieho dokladu /auto/ alebo cestovného dokladu /vlak, autobus/.

2.1.5.

Náhradou hotových výdavkov

sa rozumejú najmä výdavky súvisiace so stravným členov Výkonného výboru na zasadnutiach.

2.1.6.

Paušálne výdavky

a / sa rozumie príspevok na úhradu nákladov pre organizátorov na spoločnú prípravu pred M SR mládeže všetkých kategórií a kempov n.ml. a ml.ž. slúžiacich s organizovaním týchto podujatí.

b / sa rozumie príspevok na úhradu nákladov pre organizátorov VSPM, M VS mládeže a dospelých slúžiacich s organizovaním týchto podujatí

c / sa rozumie paušál pre členov VV za celoročnú prácu v zväze a stým súvisiace výdavky spojené s nákladmi na telefón, internet, energie, software a hardware vrátane externých nosičov médií, tlačiarne vrátane náplní , servisu , kancelárske potreby mimo poštovných výdavkov.

d / sa rozumie odmena pre poskytovateľa stránky pinec

e / sa rozumie odmena pre obsluhu stránky VsSTZ

Článok IV

Majstrovstvami Východného Slovenska /VS/

5.1.

sa rozumie organizovanie spoločných majstrovstiev Košického a Prešovského kraja v ktorejkoľvek vekovej kategórii v zmysle schválených propozícii v súťažnom ročníku.

Článok V

Fond mládeže

6.1.

a / sa rozumie na náklady VsSTZ oceniť a zabezpečiť vecné ceny a diplomy pre prvých troch jednotlivcov v celkovom poradí VSPM v každej vekovej kategórií ako aj pre prvých troch víťazov v celkovom poradí  mládežníckych družstiev

b / sa rozumie zabezpečenie vecných cien na M VS pre najlepších v kategóriách /najmladší žiaci, mladší žiaci, starší žiaci, dorast / t. j.,

- v dvojhrách – diplomy , medaile a poháre pre umiestnených na prvom, druhom a 2 x treťom mieste,

- v štvorhrách – diplomy a medaily pre umiestnených na prvom, druhom a 2 x treťom mieste,

- v mixe – diplomy a medaile pre umiestnených na prvom, druhom a 2 x treťom mieste,

Článok VI

Družstvá mužov

7.1.

Zabezpečiť odmenu pre víťazov v družstvách mužov a to vecné ceny pre prvé družstvá v jednotlivých súťažiach a diplomy pre družstvá umiestnené na prvom až treťom mieste

Článok VIII

Predpis

8.1.

Pokiaľ iný predpis VsSTZ neurčuje inak, poplatky a sankcie sú splatné podľa sadzobníka takto:

- poplatky s vkladmi do súťaží družstiev /položka č.1/ splatné v lehote do podania prihlášky,

- poplatky za neúčasť družstva mládeže organizovaných v rámci VSSTZ / položka č. 4 /

- administratívne poplatky sú splatné dňom vykonania administratívneho úkonu, ktorý podlieha poplatkovej povinnosti,

- sankcie sú splatné dňom právoplatného rozhodnutia o ich uložení.

Článok IX

Ustanovenia

9.1.

a / osoba, ktorá si má záujem uplatniť náhradu cestovných alebo iných výdavkov, je povinná si ich preukázateľne uplatniť u povereného člena VV / predseda ekonomickej komisie / so súhlasom štatutárneho orgánu VsSTZ najneskôr v lehote 30 dní od vzniku týchto nákladov alebo ku dňu ktorému boli tieto výdavky viazané. V opačnom prípade tento nárok zaniká.

b / predseda ekonomickej komisie je povinný tieto náklady uhradiť oprávnenej osobe najneskôr v lehote 30 dni od ich oprávneného uplatnenia. Pri pochybnostiach o oprávnenosti výdavkov rozhodne o ich preplatení VV VsSTZ.

9.1.2.

Každý športový klub/ oddiel v riadiacej pôsobnosti VsSTZ je povinný si najneskôr ku dňu pre zaslanie prihlášky do súťaží družstiev vysporiadať všetky svoje finančné záväzky voči VsSTZ, V prípade nesplnenia si tejto povinnosti nebude takýto klub pripustený do súťaže riadenej VsSTZ.

Článok X

Iné ustanovenia

10.1

Štartovné za turnaje VSPM poprípade iných podujatí organizovaných VsSTZ, nie sú príjmom VsSTZ, ale príjmom usporiadateľov týchto podujatí. Tento príjem slúži na úhradu nákladov súvisiacich s organizovaním týchto podujatiami.

Výšku štartovného však určuje VsSTZ, usporiadateľ podujatia je povinný túto sumu rešpektovať ako sumu maximálnu.

Článok XI

Záverečné ustanovenia

11.1.

Touto smernicou nie je dotknuté právo ukladať ďalšie sankcie inými predpismi VsSTZ a

orgánmi, nesmú však byť v rozpore s touto smernicou.

11.2.

V prípade akýchkoľvek sporov týkajúcich sa tejto smernice poskytuje s konečnou platnosťou jej záväzný výklad VV VsSTZ.

11.3.

Táto smernica nadobúda platnosť dňom jej schválenia Výkonným výborom VsSTZ. Akékoľvek zmeny alebo doplnenia tejto smernice je možné prijať len formou zmien schválených VV VsSTZ v súlade s

platným rokovacím poriadkom VV.

Vranov, dňa 17.10.2017